קלאודיה פסקואל

קלאודיה רפאלה טיישיירה פשקואל (בפורטוגזית: Cláudia Rafaela Teixeira Pascoal; נולדה ב-12 באוקטובר 1994) היא זמרת פורטוגלית שייצגה את פורטוגל בתחרות האירוויזיון 2018 אשר התקיימה בליסבון שבמדינת ביתה.

קורות חיה

ילידת מחוז פורטו שבפורטוגל. בשנת 2010 השתתפה בתוכנית השירה Ídolos (המקבילה הפורטוגלית ל"Pop Idol" הבריטית) ובשנת 2013 השתתפה בעונתה הראשונה של הגרסה הפורטוגלית של "אקס פקטור". היא נבחנה להנחות תוכנית אירוח מקומית בשם "Curto Circuito" המשודרת בערוץ SIC Radical בשנת 2014 וסיימה במקום השלישי. השתתפה ב-2017 בעונה החמישית בגרסה הפורטוגלית ל-"The Voice" והגיעה לשלב חצאי הגמר בו סיימה במקום השישי.

פשקואל נבחרה להשתתף על ידי תאגיד השידור הפורטוגלי (RTP) בתחרות הלאומית Festival da Canção הנערכת מדי שנה (החל מהשתתפותה הראשונה באירוויזיון 1964) לבחירת הנציג שייצג את פורטוגל בתחרות האירוויזיון בשנת 2018. פשקואל התמודדה עם השיר "O jardim" (הגינה) אשר נכתב על ידי איסאורה סנטוס הלוקחת חלק בביצוע השיר. שירה שובץ בחצי הגמר השני והיא העפילה לגמר הלאומי, בו ניצחה וזכתה לייצג את מדינתה באירוויזיון. מאחר שפורטוגל הייתה המדינה המארחת את התחרות שירה שובץ אוטומטית בגמר. ב-12 במאי 2018 הופיעה פסקואל בשלב הגמר של האירוויזיון, שבו דורגה במקום ה-26 והאחרון.

קישורים חיצוניים

הערות שוליים 

זמרות פורטוגזיות
משתתפי אירוויזיון 2018
נציגי פורטוגל באירוויזיון
משתתפי The Voice
משתתפי אקס פקטור
משתתפים בתוכניות מציאות
ילידות 1994